Tiener ry meer as 1 000 km sonder rybewys | Maroela Media
'n 12-jarige seun van Kendall in Australië is Sondag in hegtenis geneem nadat hy duisende kilometers alleen en sonder 'n rybewys bestuur het.
Die seun was op pad Perth toe, wat 4 100 km van sy tuisdorp is, toe die polisie hom afgetrek het. Hy het reeds 1 300 km sonder 'n lisensie bestuur en is naby die myndorp Broken Hill voorgekeer toe beamptes opgemerk het die spesifieke motor se buffer sleep op die pad.
'n Polisiebeampte meen die seun se voorkoms en lengte van 1,83 m het moontlik daartoe bygedra dat niemand vroeër op sy reis agterdogtig geraak het nie.
Hy het Saterdag by 'n vulstasie gestop om brandstof te kry, maar nie daarvoor betaal nie. "Toe ek hom sien, het hy soos 'n vriendelike mens gelyk en ek het geskat hy is omtrent 19 of 20 jaar oud. Toe die polisie vir my sê hy is 12 jaar oud, was ek baie geskok," het Vamshi Reddy, die vulstasie se bestuurder, gesê.
Plekke om te gaan goed.om te doen, dan doen mens seker maar? Op 12 self baie kar en trekker bestuur, was niks.
Ek vermoed dat as daar nie skade aan die voertuig was het die 12-jarige nog verder of dalk die hele afstand afgelê. Dit klink nie of daar iets met sy bestuursvernuf gekort het nie. Ek wil eintlik vir hom sê welgedaan maat. Maak net volgende keer seker jou voertuig is in 'n beter toestand.
Daar is baie meer van die stories, ek ken n seun wat op 13 n karevaan van Durban af Transvaal toe gesleep het, maar dan moet ek ook se hy ry al trekker nog voor hy skool toe is en trokke op die plaas toe hy op laerskool was.
Vandag is hy n baie groot en suksesvolle boer.
Kyk Tannie weet nie of jy goed kan bestuur en al die padreels ken nie, maar dit bly seker 'n oortreding van die wet, al wat ek weet dat daar in SA taxibestuurders is wat honderde DUISENDE kilometers afle sonder lisensies. Bly maar liewer by die reels anders mag jy nie later jou lisensie kry nie ..
Glad nie so moeilik soos wat dit dalk mag klink nie. Die meeste motors in Australië is outomatiese en op paaie so reguit soos in die Suid-Vrystaat, is dit maar net 'n geval van in die regte rigting mik …